stanford-oval/wikipedia huggingface dataset:
אם סי פול ברמן

| --- | --- |
אין תמונה חופשית
 לידה:  30 באוקטובר 1974 (בן 49) רידג'ווד, ארצות הברית 
 שם לידה:  Paul Nathaniel Barman 
 שם במה:  MC Paul Barman 
 מוקד פעילות:  רידג'ווד, ניו ג'רזי, ארצות הברית
 תקופת הפעילות:  מ-1998
 מקום לימודים:  אוניברסיטת בראון 
 עיסוק:  זמר
 סוגה:  היפ הופ אלטרנטיבי
 שפה מועדפת:  אנגלית 
 חברת תקליטים:  Coup d'État Wordsound  Matador Records  Househusband
 שיתופי פעולה בולטים:  פרינס פול, אם אף דום, די ג'יי יודה, בלאקלישס, אופן מייק איגל
 mcpaulbarman.com
 פרופיל ב-IMDb
 
פול נתניאל ברמן (באנגלית: Paul Nathaniel Barman; נולד ב-30 באוקטובר 1974), הידוע גם תחת שם הבמה אם סי פול ברמן (MC Paul Barman), הוא ראפר יהודי-אמריקאי מרידג'ווד, ניו ג'רזי, שסיים ללמוד באוניברסיטת בראון.
קריירה

בשנת 2000 פול הוציא לאור את המיני אלבום "It's Very Stimulating", תחת חברת התקליטים וורדסאונד (WordSound). במיני אלבום התארח רק הראפר היהודי פרינסס סופרסטאר והוא הופק על ידי פרינס פול. ב-15 באוקטובר 2002 פול הוציא לאור את אלבום הבכורה שלו, שנקרא "!Paullelujah", שהופק על ידי פרינס פול ועל ידי אם אף דום. ב-25 בנובמבר 2009 פול הוציא לאור את אלבומו השני, "Thought Balloon Mushroom Cloud", בחברת התקליטים Househusband. באלבום התארחו האומנים: מאסטה אייס, דל דה פאנקי הומוספיין, סי-רייז-וואלז, אם אף דום ועוד.
דיסקוגרפיה > אלבומים

2002 - !Paullelujah
2009 - Thought Balloon Mushroom Cloud
דיסקוגרפיה > מיני אלבום

2000 - It's Very Stimulating
דיסקוגרפיה > סינגלים

1998 - "Postgraduate Work"
2000 - "?How Hard Is That"
2001 - "Cock Mobster"
דיסקוגרפיה > הופעות אורח

דלטרון 3030 - "Meet Cleofis Randolph the Patriarch"
אם אף דום - "Hot Guacamole"
מיסטר דד - "Chemically Imbalanced"
מאסטה אייס - "Roommates Meet"
די ג'יי יודה - "Salvation Barmy" ו-"Salaam"
לה האמונד אינפרנו - "Man from Lafonda (Paul Barman Remix)"
פרינס פול - "Inside Your Mind" ו-"The Night My Girlfriend Left Me"
ראשדן אנד דיאמונדס - "We Want Rushden" ו-"Money"
ממורי מן - "Live from Death Row"
אופן מייק איגל - "Exiled from the Getalong Gang" ו-"Starz"
הערות שוליים

↑  MUSIC; Rapping in Whiteface
↑  MC Paul Barman - It's Very Stimulating
↑  MC Paul Barman - Thought Balloon Mushroom Cloud
↑  Thought Balloon Mushroom Cloud
| --- | --- |
בקרת זהויות :  MusicBrainz: 3d5443fd-e3de-4463-a087-d02876f2429c
אם ניגע

אם ניגע הוא סינגל מתוך האלבום "אור" בהשתתפות אליעד והזמרת-יוצרת הישראלית ריטה, שיצא לאור ב-12 במרץ 2016. השיר נכתב על ידי ריטה, הולחן על ידי אליעד ועובד על ידי נועם עקרבי.
רקע

בצאת הסינגל סיפרה ריטה איך השיר נוצר: "כששמעתי את אליעד בפעמים הראשונות ברדיו, אהבתי מאוד את הרעננות שבמוזיקה שלו, את הקול החם שלו. יש משהו חדש ומסקרן באליעד. הזמנתי אותו להיפגש, ובפגישה איתו גם הצלחתי להתוודע למוזיקליות ולמקצוענות שבו. יותר מהכל, מיד הרגשתי כאילו הוא בן משפחה שלי. מהר מאוד נולד השיר על פי טקסט שכתבתי לפני כמה שנים, והלחן שקלח מאליעד בטבעיות ובחן".
מיקומי שיא

|   ‏‏‏  מצעדים ודירוגים (2016)> מדינה |   ‏‏‏  מצעדים ודירוגים (2016)> מצעד |   ‏‏‏  מצעדים ודירוגים (2016)> מיקום שיא |   ‏‏‏  מצעדים ודירוגים (2016)>  |
| --- | --- | --- | --- |
|  ישראל | מדיה פורסט ישראל | 2 |  |
|  ישראל | רשת ג' | 8 |  |
|  ישראל | רדיו אמצע הדרך | 2 |  |
רשימת השמעה

| אם ניגע> מס' | אם ניגע> שם | אם ניגע> מילים | אם ניגע> לחן | אם ניגע> עיבוד | אם ניגע> משך | אם ניגע>  | אם ניגע>  | אם ניגע>  | אם ניגע>  |
| --- | --- | --- | --- | --- | --- | --- | --- | --- | --- |
| 1. | אם ניגע  | ריטה | אליעד | נועם עקרבי | 3:57 |  |  |  |  |
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
יוסי חרסונסקי: 
השיר זכה לביקורת חיובית מצד יוסי חרסונסקי: "ריטה אינה רצה לפני השיר, אינה מאפילה על אלעד. מתפעמת באיפוק. זה אינו מגע שורף, אבל מגע רגש נעים הליכות. העיבוד הכניס את השניים לאזור אווירה ענוג מחניף בקצב רפטטיבי שמייצר כביכול מתח דרמטי שמוביל את השיר בבטחה אל רדיו הכביש הראשי".
באמיר תופי

באמיר תופי, 2008
באמיר מירטזה תופי (Bamir Myrteza Topi; נולד ב-24 באפריל 1957 בטירנה) הוא נשיא אלבניה לשעבר.
בעל תואר דוקטור בביולוגיה מטעם האוניברסיטה החקלאית, טירנה. דוקטור למדע, איטליה, 1990. דוקטור (כבוד) מטעם אוניברסיטת פרישטינה, אלבניה, 2008. בשנת 1997 נבחר לאספה הלאומית של אלבניה. סגן יו"ר המפלגה הדמוקרטית, ראש הקבוצה הפרלמנטרית. נחשב לתומך נלהב של עצמאות קוסובו.
ב-20 ביולי 2007, לאחר ארבעה סיבובי הצבעה שהתקיימו באותו חודש, נבחר תופי לנשיא. תופי החל את כהונתו ב-24 ביולי 2007. הוא סיים את כהונתו ב-24 ביולי 2012, עם כניסתו של בויאר נישני לתפקיד.
הערות שוליים

↑  Bamir Myrteza Topi biologist President of Albania, Prabook
| --- | --- |
בקרת זהויות :  GND: 1190330210  LCCN: n2021006924  VIAF: 989156317451302350001   WorldCat (עם VIAF): 989156317451302350001 
ערך זה הוא קצרמרבנושא פוליטיקאים ובנושא אלבניה. אתם מוזמנים לתרום לוויקיפדיה ו.
אפרותריה

| אפרותריה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
אינפרא־מחלקה:: שיליניים
על־סדרה:: אפרותריה
שם מדעי
 Afrotheria

אפרותריה (שם מדעי: Afrotheria) היא קבוצת יונקי השליה המודרניים שמוצאם הוא מיבשת אפריקה (אפרוטרופים) והאיים הקרובים ושם הם קיימים היום (בנוסף על דרום ודרום-מזרח אסיה) שחלק מהמינים שנכחדו חיו בעוד אזורים. משמעות שמם המדעי: "Afro" - אפריקאים, "theria" - בני הקבוצה תריה.
האפרותריה היא על-סדרה שרבים מבני הסדרות בה נכחדו והיא נחשבת לבין הקדומות שביונקי השליה לאחר הדלשינאים. רוב בני הקבוצה הם יצורים קטנים, אבל נכללות בה גם חיות היבשה הגדולות ביותר כיום - הפיליים וכן יונקים ימיים גדולים - התחשאים.
מיון

הסדרות בעל הסדרה הם:
קבוצה אפרואינסקטיפילים (Afroinsectiphilia)
סדרה חדפי פיל (Macroscelidea)
סדרה טנרקאים (Afrosoricida)
סדרה שנבובאים (Tubulidentata) ובה מין יחיד - השנבוב
סדרה Ptolemaiida - נכחדה
קבוצה פיינונגולטה (Paenungulata)
סדרה שפנאים (Hyracoidea)
קבוצה טתיתריה (Tethytheria)
סדרה פילאים (Proboscidea)
סדרה תחשאים (Sirenia)
סדרה דסמוסטיליים (Desmostylia) - נכחדה
סדרה אמבריתופודיים (Embrithopoda) - נכחדה
חלק מהחוקרים מוסיפים גם את הסדרה הנכחדת Bibymalagasia, בה נכלל הפלסיורקטרופוס או השנבוב המלגשי (Plesiorycteropus), אך כיום הוא נחשב לחלק מהטנרקאים.
תרשים הסדרות הקיימות:
ראו גם

יונקי שליה
דלשינאים
גלריה:
ארכף אדום-ראש
טנרק קיפודי קטן
שנבוב
איור של טיטאנוהירקס
שפן הסלע
פיל סוואנה אפריקני
תחש נהרות קריבי
איור של דסמוסטילוס
איור של ארסינויתריום
אשוויילר

הפייטה (Lederpieta) באשוויילר משנת 1360 לערך
אשוויילר (בגרמנית Eschweiler) היא עיר בנפת אאכן, נורדריין-וסטפאליה שבגרמניה קרבת גבולה עם הולנד ובלגיה. העיר ממוקמת כ-15 ק"מ ממזרח לאאכן ו-50 ק"מ ממערב לקלן, על נהר האינדה (Inde).
היסטוריה

היישוב מוזכר לראשונה ב-828 בכתביו של איינהרד, הביוגרף של קרל הגדול, והאזכור הראשון של כריית פחם באזור הוא משנת 1394. אשוויילר היוותה חלק מדוכסות יוליך מאמצע המאה ה-15 ועד לסוף המאה ה-18. ב-1642 היא נכבשה ונבזזה במהלך מלחמת 30 השנים, וב-1678 כמעט ונהרסה לחלוטין על ידי כוחותיו של המלך הצרפתי לואי ה-14. ב-1756 ניזוקה העיר ברעידת אדמה שפגעה באזור. ב-1794 סופחה לצרפת והייתה בשטחה עד שהועבר לשליטת פרוסיה בעקבות קונגרס וינה משנת 1815. העיר נפגעה קשות ב-1944 במסגרת מלחמת העולם השנייה.
יהודים באשוויילר

וילהלם הרביעי הגרף של דוכסות יוליך, שאשוויילר השתייכה אליה, נתן ב-1226 היתר ליהודים להתיישב בדוכסות. אולם אין מסמכים המעידים כי יהודים אכן התיישבו במקום. במאה ה-18 התגוררו משפחות יהודיות בעיירה וייסוויילר (Weisweiler), המהווה כיום רובע של אשוויילר, זאת תחת חסות הגרפים של הצפלד (Hatzfeld). הקהילה הקימה בית כנסת ב-1760 ובית ספר ב-1844. ב-1933, ערב עליית הנאצים לשלטון, חיו במקום 107 יהודים, רק מעטים מהם הצליחו להינצל מההשמדה.
אתרים בעיר

בכנסיית St. Peter und Paul בעיר מוצגת פייטה משנת 1360 לערך. בעיר ישנן מספר טירות, ובהן טירת אשוויילר שבה שלושה מגדלים מהמאה ה-13.
אלמוזאורוס

| אלמוזאורוס |
| --- | --- |
 שלד של אלמוזאורוס
תקופה
קרטיקון עליון, 68–66 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: דינוזאוריה
על־מחלקה:: בעלי ארבע רגליים
מחלקה:: זוחלים
סדרה:: בעלי אגן דמוי לטאה
תת־סדרה:: דמויי זאורופודים
אינפרא־סדרה:: זאורופודה
על־משפחה:: טיטאנוזאוריה
משפחה:: אנטארקטוזאוריים
סוג:: אלמוזאורוס
מין:: A. sanjuanensis
שם מדעי
 Alamosaurus ‏גילמור, 1922

גדלים של אלמוזאורוס בהשוואה לאדם
השוואת גודלו של האלמוזאורוס הגדול ביותר (בחום) לעומת דינוזאורים אחרים, בהם חבריו לענף טיטאנוזאוריה.
אלמוזאורוס (שם מדעי: Alamosaurus) הוא סוג של דינוזאור זאורופוד מענף טיטאנוזאוריה ומשפחת האנטארקטוזאוריים. פירוש שמו הוא "לטאת אלמו" על שם תצורת אוחו אלמו בניו מקסיקו בה נתגלה.
גילוי

האלמוזאורוס נתגלה לראשונה ב-1922 בניו מקסיקו ותואר על ידי צ'ארלס ו. גילמור. ב-1946 נתגלה שלד שלם יותר של אלמוזאורוס, ואורכו הוערך ב-16 מטר. ב-2003 נתגלו מאובנים חדשים וענקיים של אלמוזאורוס שכללו מספר חוליות בודדות ועצמות גפיים, ואחרי מחקר ממושך, פרסמו ב-2011 פאולר ועמיתיו מאמר שהעריך את סדר גודלו של אלמוזאורוס כשווה לזה של ארגנטינוזאורוס, פוארטזאורוס ופוטאלונגקוזאורוס - הדינוזאורים הגדולים ביותר של אמריקה הדרומית. אורכו הוערך בכ-30 מטר או יותר ומשקלו כ-11 פילים או כ-70 טון. מאחר שהערכות אלה מתבססות על חומר מאובנים חלקי למדי (מספר חוליות בודדות ועצמות גפיים), הן אינן מדויקות, אך אם הן נכונות הן מציבות אותו כאחד הדינוזאורים הגדולים ביותר שחיו באמריקה הצפונית, כאשר הוא קצר במקצת מסופרזאורוס אך כבד ממנו. סקוט הארטמן בחן מאובנים אלה וגם הוא הסכים שמדובר בטיטאנוזאור מסיבי שקרוב לארגנטינוזאורוס במשקל אך קצר באורך, אך לא בטוח שמדובר באלמוזאורוס וייתכן שהמאובנים הנ"ל שייכים לסוג טקסונומי חדש.
מאפיינים

האלמוזאורוס חי בדרום אמריקה הצפונית בתקופת הקרטיקון ממש בשלהי עידן הדינוזאורים, במאסטריכט, כ-66–68 מיליון שנים לפני זמננו.
אלמוזאורוס היה זאורופוד ענק, וכמו שאר הזאורופודים היה צמחוני. הוא היה נפוץ למדי בתחום מחייתו ושימש כטרף לטירנוזאורוס רקס, שהיה הטורף הגדול ביותר באמריקה הצפונית בשלהי הקרטיקון.
בתרבות

שלד גדול של אלמוזאורוס מופיע במרכז המבקרים בפארק היורה לצד שלד של טירנוזאורוס. בהמשך השלד נהרס בידי הטירנוזאורוסית האמיתית (לעיתים השלד מיוחס בטעות לאפטוזאורוס או קמרזאורוס המופיעים בספר). הוא מוזכר גם במשחק Jurassic World Evolution.
במיני-סדרה התנגשות הדינוזאורים והסדרה העוקבת לה, היום האחרון של הדינוזאורים נראה עדר אלמוזאורוסים. רובם הגדול נכחדים עם פגיעת מטאור ענק אך בסוף התכנית מתואר פרט בודד שבקע הרחק מאזור הפיצוץ וחי לבדו בעולם, כך שהסוג שלו נכחד עם מותו.
בסדרה המסע לעמק החלומות מוזכר שסארו הוא אלמוזאורוס, אם כי הוא נפוץ יותר כאפטוזאורוס, כך שזו טעות של הסדרה.
הוא נראה גם במספר פרקים של רכבת הדינוזאורים ובאחד מפרקי אוטובוס הקסמים.
האלמוזאורוס היה אמור להופיע במשחק המחשב "Saurian", אך נחתך.
גלריה

שלד של אלמוזאורוס
איור של עדר אלמוזאורים
מאובני ההולוטייפ
צוואר וגולגולת משוחזרת
איור ישן
הערות שוליים

↑  ד"ר תומאס ר. הולץ הבן,  נספח סוגי הדינוזאורים (הסברים), מעודכן לינואר 2012 - עמ' 36.
↑  New study reveals North America's biggest dinosaur, אתר אוניברסיטת מונטנה, 2011.
אם עץ נופל ביער

עץ שנפל ביער
אם עץ נופל ביער ואף אחד לא שומע, האם הוא השמיע צליל? היא שאלה או חידה פילוסופית מתחום האפיסטמולוגיה, המעלה שאלות רבות על הקשר בין ידע, התבוננות ומציאות.
החידה הועלתה בצורה מעט שונה כבר במאה ה-18 על ידי הפילוסוף ג'ורג' ברקלי, אולם היא הועלתה בצורה הנוכחית רק בשנת 1910 בכתב עת בשם "physics".
זווית פילוסופית > האם משהו יכול להתקיים בלי שמבחינים בו?

השאלה הבסיסית ביותר שעולה מהחידה היא שאלת אפשרות הקיום של עצמים או קולות שאיש אינו מבחין בהם (האם ייתכן שהצליל שהעץ השמיע קיים, אף שאיש לא מבחין בו?) .
במאה ה-18 פיתח ברקלי את האידיאליזם הסובייקטיבי - גישה פילוסופית הגורסת שעצמים קיימים רק כאשר תופסים אותם. על פי גישה זאת, הצליל אינו קיים, כי אין לקיומו שום משמעות מחוץ לתודעה של בעלי חיים. רעיון זה הוא אבן פינה בפילוסופיה של ברקלי, והוא מיוצג על ידי משפטו:
"להיות זה להיות נתפש" (לטינית: esse est percipi)
שאלות כגון זו עומדות בבסיס המחלוקת בין שני הזרמים הראשיים באפיסטמולוגיה המודרנית- אמפיריציזם ורציונליזם, כאשר ברקלי מייצג (יחד עם דייוויד יום, ג'ון לוק ואחרים) את הגישה האמפיריציסטית.
זווית פילוסופית > האם העולם פועל באותה צורה כשלא מתבוננים בו?

| --- | --- |
 :  ראו גם – הטיית הנסיין
שאלה זו קשורה לתחומים פילוסופיים נוספים מלבד האפיסטמולוגיה, כגון המטאפיזיקה והפילוסופיה של המדע. פילוסופים ספקנים רבים טענו במהלך ההיסטוריה שלא ניתן להניח הנחות על דברים שאינם נמצאים בתחום הידע שלנו. דייוויד יום הראה שכל הנחות היסוד שלנו למעשה מבוססות על הניסיון, ושלל כך את תקפותן של הנחות אלו. כלומר: על פי יום, אנו מניחים שהעץ משמיע צליל רק בגלל שכל העצים שנפלו בקרבתנו השמיעו צליל, בדיוק כמו אדם שראה רק עורבים שחורים יניח שכל העורבים שחורים (פרדוקס העורב). יום כינה את בעיה זו בשם בעיית האינדוקציה.
לדבריו של יום, ושל פילוסופים אמפריציסטים אחרים, השפעה מכרעת גם על הפילוסופיה של המדע. פרנסיס בייקון, פילוסוף ומגן של המהפכה המדעית, ביסס במאה ה-17 את המתודולוגיה האינדוקטיבית ככלי העיקרי למחקר מדעי והסקת מסקנות. המדע שהתפתח לאחר מכן אכן התבסס בעיקרו על אינדוקציה, ועל קביעה וניסוח של חוקים כלליים. הגישה האמפריציסטית שומטת את הקרקע מתחת לרגליה של השיטה האינדוקטיבית, ושל כל המסקנות המדעיות הנובעות ממנה.
במאה ה-20, עם התפתחות תורת הקוואנטים, נוסף לשאלה זו מימד נוסף, מכיוון שתורת הקוואנטים משרישה באופן מדעי את האפשרות שהתבוננות בתהליך משפיעה עליו. דוגמה מפורסמת לכך הוא פרדוקס החתול של שרדינגר, שבו חתול נמצא במצב ביניים - לא מת ולא חי, מכיוון שאיש אינו מתבונן בו.
זווית פילוסופית > מה ההבדל בין דברים כפי שהם לדברים כפי שאנו רואים אותם?

שאלה זו נוגעת בקיומם של עצמים מחוץ לתודעה שלנו. צליל, למשל, יכול להיות מוגדר כ"אות חשמלי הנתפס על ידי המוח". כלומר, מתוארת חוויית הצליל, ולא התופעה הפיזיקלית. על פי הגדרה זו, נפילת העץ אומנם יצרה תנודות באוויר, אך אלו לא נקלטו על ידי אוזנו של איש, ולכן הן אינן מוגדרות כ-"צליל".
הפילוסוף האמריקאי קלארנס אירווינג לואיס טבע במאה ה-20 את המונח קווליה, על מנת לתאר את חוויית התחושה של עצמים או תופעות. על פיו, אנו מסוגלים לתאר את המונח הפיזיקאלי "צליל", אך לא את הקוואליה שלו. ייתכן שהעץ יצר את התופעה הפיזיקלית, אך הוא לא יצר את הקוואליה "צליל".
גרסאות אחרות לשאלה

בגרסה הראשונית של השאלה, כפי שהועלתה על ידי ברקלי, היא לא עסקה כלל בעץ שנופל, אלא פשוט בעצים שעומדים בפארק, ואיש אינו מסתכל עליהם.
ביוני 1883 הועלתה השאלה בגרסה כמעט זהה לזו הנוכחית, בכתב עת בשם "The Chautauquan"- "אם עץ נופל באי בודד ללא בני אדם, האם הוא משמיע צליל?" המגזין ענה על השאלה בסגנון מדעי: "לא. צליל הוא התחושה שנוצרת באוזן כאשר יש תנודות באוויר." גם המגזין "סיינטיפיק אמריקן" הציג את השאלה בגרסה דומה, תוך התעלמות מהזווית הפילוסופית.
ראו גם

החתול של שרדינגר
אמפיריציזם
ג'ורג' ברקלי
הטיית הנסיין
תאוריית הברבור השחור
הערות שוליים

↑  The Chautauquan, June 1883, Volume 3, Issue 9, pg. 543
אקססטמיס

| אקססטמיס |
| --- | --- |

תקופה
קרטיקון עליון-אאוקן 70.6–13.6 מיליון שנה לפני זמננו PreЄ Є O S D C P T J K Pg N       
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: צבים
תת־סדרה:: צבים חבויי-צוואר
משפחה:: צבים רכים
סוג:: אקססטמיס
מינים
 Axestemys byssina  Axestemys cerevisia  Axestemys montinsana  Axestemys quinni  Axestemys splendida  Axestemys vittata
שם מדעי
 Axestemys

אקססטמיס (שם מדעי: Axestemys) הוא סוג של צב נכחד מהמשפחה צבים רכים, אשר התקיים בתקופה ארוכה שבין הקרטיקון המאוחר עד האאוקן של אמריקה הצפונית ואירופה לפני 70.6 עד 13.6 מיליון שנה מזמננו, כאשר הוא שרד את הכחדת הקרטיקון לפני 66 מיליון שנה.
צב זה התגלה בתצורת ברידג'ר שבויומינג ותואר בידי החוקר אדוארד דרינקר קופ ב-1872, כשממצאי מאובנים נוספים שלו התגלו ברחבי ארצות הברית, קנדה וגם בצרפת, בלגיה ואנגליה. בתחילה הוא נקרא בשם המדעי Axestus ("צב הציר"), אך שם זה הועבר לסוג של חיפושיות. את שמו הנוכחי קיבל ב-1899 מהחוקר אוליבר היי (Oliver Perry Hay), בתוספת הסיומת "emys" - צב מים. נכללים בסוג 6 מינים. על פי הממצאים נראה שהוא התקיים לאורך נהרות וגופי מים מתוקים.
צב זה היה גדול ביותר והגיע לאורך של 1.8 עד 2 מטרים (אצל המין A. byssina), מה שהופך אותו לבין הגדולים שבצבים הרכים, אם כי היה קטן יותר מהדרזינדרטס ומצבים ממשפחות אחרות. ככל הנראה דמה במראהו לצב רך אסייתי ענק, אשר מגיע לגודל דומה.
כמו קרוביו המודרניים הוא היה בעל שריון מכוסה בעור גמיש לאורך העורף והגפיים, מה שנתן לו חופש תנועה במים והיו לו גפיים ארוכות בעלות טופרים בקצוות. היה לו מבנה חוטם מוארך ומקור חזק חסר שיניים. הוא הותאם בצורתו לאורח חיים אמפיבי וכנראה שהיה אוכל כל.
הערות שוליים

↑  Palmer, D., ed. (1999). The Marshall Illustrated Encyclopedia of Dinosaurs and Prehistoric Animals. London: Marshall Editions. p. 69. ISBN 1-84028-152-9.
↑  Grande, Lance (14 June 2013). The Lost World of Fossil Lake: Snapshots from Deep Time. p. 200. ISBN 9780226922966.
אצטדיון פיינורד

| --- | --- |

 על שם:  פיינורד 
 כתובת:  Van Zandvlietplein 1, 3077 AA Rotterdam 
 מיקום:  רוטרדם, הולנד
 קואורדינטות:  51°53′38″N 4°31′24″E﻿ / ﻿51.893894444444°N 4.5232527777778°E﻿ / 51.893894444444; 4.5232527777778
 אבן יסוד:  1935
 תקופת הפעילות:  23 ביולי 1937 – הווה (87 שנים)
 שופץ:  1994
 אדריכל:  Moshé Zwarts, Rein Jansma, יאן ברינקמן, Brinkman & Van der Vlugt, ליינדרט ואן דר פלוחט 
 קבוצות:  פיינורד   נבחרת הולנד
 מושבים:  51,577
 www.dekuip.nl
 he
 
אצטדיון פיינורד, הידוע גם בכינויו De Kuip (בתרגום חופשי מהולנדית: הגיגית), הוא אצטדיון כדורגל הנמצא בעיר רוטרדם שבהולנד. האצטדיון משמש כמגרשה הביתי של קבוצת פיינורד המשחקת בליגת העל ההולנדית, וכאחד המגרשים המארחים את משחקיה של נבחרת הולנד. האצטדיון אירח עד היום מעל 150 משחקים בינלאומיים של הנבחרת הלאומית, הראשון שבהם נגד נבחרת בלגיה ב-2 במאי 1937.
באצטדיון פיינורד התקיים גמר הטורניר של יורו 2000 אותו אירחו הולנד ובלגיה במשותף. האצטדיון אירח את משחק הגמר של ליגת האלופות פעמיים (1972 ו-1982), את משחק הגמר של גביע אירופה למחזיקות גביע שש פעמים (1963, 1968, 1974, 1985, 1991 ו-1997), ואת משחק גמר גביע אופ"א פעם אחת (2002).
אקספו 74'

| --- | --- |

 פרטים
 מקום תצוגה:  ארצות הברית 
 קואורדינטות:  47°39′44″N 117°25′08″W﻿ / ﻿47.66219444°N 117.419°W﻿ / 47.66219444; -117.419
 תאריך פתיחה:  4 במאי 1974 
 תאריך סגירה:  3 בנובמבר 1974 
 שנה:  1974
 he
 
אתר התערוכה (כיום פארק ריוורפרונט), עם מגדל השעון שנותר מתחנת הרכבת והסחרחרה Sky Ride
אקספו 74' הייתה תערוכה עולמית שהתקיימה בין 4 במאי ל-3 בנובמבר 1974 בעיר ספוקיין שבמדינת וושינגטון שבארצות הברית. הייתה זו העיר הקטנה ביותר שאירחה תערוכה עולמית מוכרת על ידי הלשכה לתערוכות בינלאומיות עד אז. נושא התערוכה היה איכות הסביבה וביקרו בה 5.2 מיליון מבקרים (פי 28 מאוכלוסיית העיר). התערוכה בעיר הייתה הגשמת חזונו של היזם קינג קול, שגייס עבורה תמיכה כמעט לבדו והוכתר ל"אבי התערוכה".
אתר התערוכה היה תחנה ומוסך רכבת ישנים שנהרסו ומספר איים בנהר הספוקיין. ממבנה התחנה נותר רק מגדל שעון, שהפך לסמל התערוכה. רוב הביתנים היו מבנים ניידים שקופלו עם תום התערוכה. שטח התערוכה הפך לפארק העירוני ריוורפרונט (Riverfront Park) בשטח של כ-400 דונם (100 אקר). המבנים שנותרו בשטח הם הביתן האמריקאי בו פועל קולנוע IMAX, ביתן מדינת וושינגטון בו פועל מרכז הכנסים של ספוקיין ובית אופרה והסחרחרה Sky Ride.
התערוכה הוכתרה כהצלחה מסחרית, היא כמעט כיסתה את הוצאותיה בהכנסות ישירות והזרימה השקעות בסך 150 מיליון דולר לכלכלה המקומית. היא היוותה מקפצה כלכלית שהזניקה את העיר ממצב של התדרדרות ובריחת תושבים לשגשוג, שיפרה את תשתיותיה ומיצבה אותה כעיר הנושאת את דגל איכות הסביבה.
הערות שוליים

↑  למותו של קינג קול
| --- | --- |
בקרת זהויות :  LCCN: n50079640  SNAC: w6bm256n   WorldCat (עם LCCN): n50-079640
באמאשל'ך (סרט)

| --- | --- |
כרזת הסרט
כרזת הסרט
 בימוי:  ג'ונתן לוין
 הופק בידי:  פיטר צ'רנין
 תסריט:  קייטי דיפולד
 עריכה:  זין בייקר, מליסה ברת'רטון
 שחקנים ראשיים:  גולדי הון איימי שומר
 מוזיקה:  תיאודור שפירו
 צילום:  פלוריאן בלהאוס
 מדינה:  ארצות הברית ארצות הברית
 חברת הפקה:  Chernin Entertainment 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  2 במאי 2017
 משך הקרנה:  90 דקות
 שפת הסרט:  אנגלית
 סוגה:  סרט קומדיית פעולה, סרט פעולה 
 תקציב:  42 מיליון דולר
 הכנסות:  60.8 מיליון דולר
 הכנסות באתר מוג'ו:   motherdaughter
 www.snatched.movie
 דף הסרט ב־IMDb
 
באמאשל'ך (באנגלית: Snatched  - חטופות) הוא סרט קומדיה והרפתקאות אמריקאי משנת 2017 בבימויו של ג'ונתן לוין, עם גולדי הון ואיימי שומר בתפקידים הראשיים.
העלילה היא על אם ובת שנחטפות לשם כופר ומצליחות לברוח בתוך הג'ונגלים של אקוודור.
הסרט הצליח מסחרית, גולדי הון הייתה מועמדת לפרס פטל הזהב כשחקנית המשנה הגרועה ביותר.
תקציר העלילה

לינדה מידלטון (גולדי הון) היא אם יחידנית לאמילי (איימי שומר) וג'פרי (אייק ברינהולץ). אמילי היא טיפוס סוער, אוהבת בילויים וטיולים. ג'פרי הוא ביישן ואוהב להסתגר בבית, סובל מאגורפוביה.
אמילי קונה זוג כרטיסים לאקוודור אבל בן זוגה נוטש אותו והיא מפצירה בלינדה שתצטרף אליה. לאחר סירוב, מסכימה לינדה, ג'פרי נשאר בבית.
במלון באקוודור מתחיל צעיר נאה דובר אנגלית בשם ג'יימס (טום בייטמן) לחזר אחרי אמילי והיא נענית לו בשמחה. בשלב מתקדם הוא מזמין את לינדה ואמילי לסיור בג'ונגל. הן לא משערות שהוא עובד בשירות עבריינים.
באמצע הסיור הן נחטפות על ידי כנופייתו של מורגדו (אוסקא ג'נדה) שמתקשר לג'פרי ודורש כופר של 100.000 דולר. בהמשך הן מצליחות להימלט, תופסות טרמפ אבל אחיינו של מורגדו רודף אחריהן ואמילי מחסלת אותו במכת את. הן מגיעות לטייל אמריקאי בשם רוג'ר סימונס (כריסטופר מלוני) שמסכים להעביר אותם בנהר. אחיו של מורגדו מגיע עם חבריו כדי לתפוס אותן אך אמילי הורגת אותו ביריית צלצל. הם נסים לספינה אך מורגדו שאכול נקמה על מות אחיו ואחיינו ממשיך לרדוף אחריהם.
בינתיים מתקשר ג'פרי למשרד החוץ אבל הפקיד מורגן ראסל (בשיר סלהודין) מסרב בתחילה לעזור לו. סימונס נופל מצוק ונהרג ושתיהן ממשיכות לבד בג'ונגל שם מקבלים אותם התושבים יפה ורופא הכפר מרפא את אמילי מתולעת שרשור גדולה שנמצאת בקיבתה. הן ממשיכות לכיוון בוגוטה אך מורגדו מצליח לתפוס את לינדה. אמילי מבקשת מרות (ונדה סייקס) ומבארב (ג'ואן קיוזאק) שאותן הכירה באקוודור, לתפוס את ג'יימס כדי לאתר את מקומה של לינדה. הן תופסות אותו ולאחר "שכנוע" הוא מגלה. אמילי חודרת לשם בהיחבא, משחררת את אמה והן בורחות אך נתפסות על ידי מורגדו שמתכונן לחסל אותן. ברגע זה מגיע מסוק אמריקאי עם ג'פרי, מורגן ראסל ולוחמים שמשתלטים על העבריינים ומצילים אותן.
כעבור שנה - אמילי ולינדה מבלות בקואלה לומפור. גבר דובר אנגלית מנסה להתחיל עם לינדה אך היא מסרבות והן ממשיכות לרקוד.
צוות השחקנים

| שם השחקן/ית | שם הדמות | הערות |
| --- | --- | --- |
| גולדי הון | לינדה מידלטון |  |
| איימי שומר | אמילי מידלטון |  |
| אייק ברינהולץ | ג'פרי מידלטון |  |
| ונדה סייקס | רות |  |
| ג'ואן קיוזאק | בארב |  |
| טום בייטמן | ג'יימס |  |
| כריסטופר מלוני | רוג'ר סימונס |  |
| אוסקר ג'נדה | מורגדו | עבריין בכיר |
| בשיר סלהודין | מורגן ראסל | פקיד במשרד החוץ |
אלעזר מאיר פרייל

הרב אלעזר מאיר פרייל
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
הרב אלעזר מאיר פרייל (באנגלית: Elazar Mayer Preil; ה'תרל"ח, 1878 - י"ד בתשרי ה'תרצ"ד, 4 באוקטובר 1933) היה רב אמריקאי ממוצא ליטאי. כיהן כרבה של מנצ'סטר, כרב בטרנטון וכרבה של אליזבת שבניו ג'רזי. במשך עשר שנים היה ראש ישיבה בישיבת רבנו יצחק אלחנן.
ביוגרפיה

נולד בבירז' שבפלך קובנה לרב אלחנן פרייל, בגיל שנתיים מתו הוריו וגדל אצל אנשים זרים. אחיו היה הרב יהושע יוסף פרייל רב העיירה קרוקי, ואחותו גולדה מרים שווארץ. למד בשדובה ובהמשך בישיבת טלז ובישיבת סלובודקה.
בשנת 1907, ה'תרס"ז, נסע עבור ישיבת טלז ללונדון. הוא נשאר באנגליה לאחר שקיבל הצעת רבנות מהקהילה היהודית במנצ'סטר ועבר לגור בעיר למשך כמה שנים. ב-1911, ה'תרע"א, היגר לארצות הברית והתמנה כרב בטרנטון. שנה לאחר מכן התקבל כראש ישיבה בישיבת רבנו יצחק אלחנן והחזיק במשרה זו במשך כעשור עד 1922, ה'תרפ"ב.
במקביל לכהונתו בישיבה, נבחר בשנת ה'תרע"ט, 1919, כרבה של אליזבת, ניו ג'רזי. הוא היה חבר פעיל באגודת הרבנים דארצות הברית וקנדה ושותף לייסוד ארגון עזרת תורה. את חידושיו הדפיס בכתבי עת תורניים בני תקופתו, וחלקם נדפסו בספר השו"ת שלו, "שו"ת המאור".
שנתיים לאחר פטירתו, בינואר 1935, נישאה בתו בתיה (בסי) לרב מרדכי פינחס טייץ שזכה לפי צוואתו בכיסא רבנותו באליזבת.
ספריו

שו"ת המאור - חלק א, ירושלים תרפ"ט
שו"ת המאור - חלק ב, עליזאבעט, נ. דזש. תשט"ו
ספר בינת זקנים - ליקוט חידושי תורה בהלכה ובאגדה מאת ראשי משפחות פרייל ושווארץ, ירושלים תשס"ח
הערות שוליים

↑  https://www.geni.com/people/Rav-Elozor-Mayer-Preil/5478326611990138482, נצפה 30 בניואר 2020.
↑  מבוא לספר כתבים נבחרים, עמ' 8
↑  סבו של המשורר גבריאל פרייל
↑  אשת הרב אברהם נחמן, ואמו של ג'ו שווארץ
| --- | --- |
בקרת זהויות :  NLI: 987007412232705171  ISNI: 0000 0000 6926 6529  LCCN: n2014017361  VIAF: 97481703   WorldCat (עם VIAF): 97481703
אלקטרה (פליאדה)

| --- | --- |

 תרבות:  מיתולוגיה יוונית 
 אב:  אטלס 
 אם:  פלאיונה 
 בן או בת זוג:  קוריתוס 
 צאצאים:  דרדאנוס, יאסיון, קוריתוס, אמתיון, הרמוניה, אטיון 
 
במיתולוגיה היוונית, הפליאדה אלקטרה (יוונית: Ηλέκτρα) היא אחת משבע הבנות של אטלס ופלאיונה.
לפי האגדה, אלקטרה עוברה על ידי זאוס וילדה לו שני בנים, את יאסיון ואת דרדאנוס(אנ'), שהיה מייסד טרויה ומאבותיו של פריאמוס. לפי אחד המקורות, היא הפליאדה האובדת, שנעלמת בשל היגון שאחז בה לאחר חורבן טרויה. משמעות שמה ביוונית הוא "ענבר", "נוצץ" ו"בוהק".
אלקטרה הופקדה על טיפוח וגידול הרמוניה, בתם הלא חוקית של אפרודיטה וארס. לפי מקורות אחרים, היא ילדה את הרמוניה מזאוס.
האי סמותראקי מקודש לה, וגם מסופר כי האי האגדי אלקטריס קרוי על שמה.
על שמה נקרא כוכב מקבוצת שור.